CELEX: 32022R0680
Language: lv
Date: 2022-04-27 00:00:00
Title: Komisijas Īstenošanas regula (ES) 2022/680 (2022. gada 27. aprīlis), ar ko Īstenošanas regulas (ES) 2020/178 pielikumā norādīto informāciju groza, iekļaujot Apvienoto Karalisti (Ziemeļīrija) kā izcelsmes vietu, attiecībā uz kuru nav vajadzīgs fitosanitārais sertifikāts, lai Savienībā ievestu augus, augļus, dārzeņus, ziedus vai sēklas

28.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 125/1
               
            
         KOMISIJAS ĪSTENOŠANAS REGULA (ES) 2022/680
         (2022. gada 27. aprīlis),
         ar ko Īstenošanas regulas (ES) 2020/178 pielikumā norādīto informāciju groza, iekļaujot Apvienoto Karalisti (Ziemeļīrija) kā izcelsmes vietu, attiecībā uz kuru nav vajadzīgs fitosanitārais sertifikāts, lai Savienībā ievestu augus, augļus, dārzeņus, ziedus vai sēklas
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 45. panta 1. punkta ceturto daļu,
         tā kā:
         
                     (1)
                  
                  
                     Komisijas Īstenošanas regula (ES) 2020/178 (2) paredz, ka lai informētu no trešām valstīm iebraucošos pasažierus, dalībvalstīm, jūras ostām, lidostām un starptautiskajiem pārvadātājiem ir jāizvieto plakāti ar konkrētu informāciju par aizliegumiem un prasībām augu, augu produktu un citu objektu ievešanai visās ievešanas vietās Savienībā vai uz visiem transportlīdzekļiem, kas iebrauc Savienībā. Konkrētāk, minētās īstenošanas regulas pielikumā ir norādīts plakāts ar šādu informāciju, kā arī informāciju par trešām valstīm, kurām fitosanitārais sertifikāts nav vajadzīgs, lai Savienības teritorijā ievestu augus, augļus, dārzeņus, ziedus vai sēklas.
                  
               
                     (2)
                  
                  
                     Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“izstāšanās līgums”), un jo īpaši Protokola par Īriju/Ziemeļīriju 5. panta 4. punktu, ko lasa saistībā ar minētā protokola 2. pielikumu, pēc izstāšanās līgumā paredzētā pārejas perioda beigām Regula (ES) 2016/2031, kā arī uz to balstītie Komisijas akti, piemēram, Īstenošanas regula (ES) 2020/178, ir piemērojami Apvienotajai Karalistei un tās teritorijā attiecībā uz Ziemeļīriju.
                  
               
                     (3)
                  
                  
                     Tādēļ Īstenošanas regulas (ES) 2020/178 pielikumā iekļautajā plakātā norādītā informācija būtu jāgroza, lai iekļautu Apvienoto Karalisti (Ziemeļīrija) kā izcelsmes vietu, attiecībā uz kuru fitosanitārais sertifikāts nav vajadzīgs, lai Savienības teritorijā ievestu augus, augļus, dārzeņus, ziedus vai sēklas. Tāpēc Īstenošanas regulas (ES) 2020/178 pielikums būtu attiecīgi jāgroza.
                  
               
                     (4)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījums Īstenošanas regulā (ES) 2020/178
            Īstenošanas regulas (ES) 2020/178 pielikumu aizstāj ar šīs regulas pielikuma tekstu.
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 27. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 317, 23.11.2016., 4. lpp.
         
         
            (2)  Komisijas Īstenošanas regula (ES) 2020/178 (2020. gada 31. janvāris) par to, kā noformējama informācija pasažieriem, kas iebrauc no trešām valstīm, un pasta dienestu un dažu profesionālo operatoru klientiem par aizliegumiem attiecībā uz augu, augu produktu un citu objektu ievešanu Savienības teritorijā saskaņā ar Eiropas Parlamenta un Padomes Regulu (ES) 2016/2031 (OV L 37, 10.2.2020., 1. lpp.).
      
      
         
            PIELIKUMS
            
               
                  
                     “PIELIKUMS
                     1. pantā minētais plakāts
                     
                        
                  
               ”